നിങ്ങള്ക്ക് സിരി സ്വിച്ച് ഓഫ് ചെയ്യാം, എന്നാല് ഭരണകൂടത്തെയോ? ദസറ അവധിക്കാലത്ത് എനിക്ക് മലമുകളിലേക്ക് പോകാന് സമയം കിട്ടി. ഡല്ഹിയില് നിന്ന് ഏഴ് മണിക്കൂര് അകലെ, ഉത്തരാഖണ്ഡില്, അവിടെ നിങ്ങള്ക്ക് ചുറ്റിലും നിറയെ ഇലകള്, കുന്നുകള്, കാല്നടപ്പാതകള്, ഇതിന് പുറമെ പതുങ്ങിയിരിക്കുന്ന പുള്ളിപ്പുലിയെക്കുറിച്ചുള്ള അഭ്യൂഹങ്ങള് എന്നിവയുണ്ട്.Click here to get the latest updates on State Elections 2022 ഈ സമയത്താണ് നോബല് സമ്മാനം നേടിയ എഴുത്തുകാരന് കസുവോ ഇഷിഗുറോയുടെ പുതിയ പുസ്തകമായ ക്ലാരാ ആന്ഡ് ദ് സണ് എന്ന പുസ്തകം വായിക്കാന് തുടങ്ങി. കുട്ടികള്ക്ക് മനുഷ്യരോടു പ്രതികരിക്കാന് നിര്മ്മിത ബുദ്ധിയുള്ള ആര്ട്ടിഫിഷ്യല് ഇന്റലിജന്സ് അഥവാ AI ഉള്ള യന്ത്രങ്ങള് ഉപയോഗിച്ച് പ്രോഗ്രാം ചെയ്തിട്ടുള്ള എഎഫ് Artificial Friends അഥവാ കൃത്രിമ സുഹൃത്തുക്കളുഉള്ള ഒരു സ്ഥലത്തെക്കുറിച്ചാണ് ആ നോവലില് പറയുന്നു. അവരുടെ ഉടമകളെക്കുറിച്ചുള്ള അവര് നിരീക്ഷിച്ചിക്കുന്നതിനേക്കാള് കൂടുതല് വിവരങ്ങള് ശേഖരിക്കുകയും അവരോട് എങ്ങനെ പ്രതികരിക്കണമെന്ന് മനസ്സിലാക്കുകയും ചെയ്തു. ക്ലാര, എന്ന എഎഫ്, വേഗത്തില് തന്നെ പെരുമാറ്റം, സംസാരം, നടത്തം തുടങ്ങി അവളെ ഏത് കുട്ടിക്ക് വേണ്ടി വാങ്ങിയോ ആ കുട്ടിയുടെ എല്ലാ സ്വാഭവ രീതികളും അനുകരിക്കാന് കഴിയുന്നതായി മാറുന്നു. തങ്ങളുടെ കുട്ടിയേക്കാള് മികച്ചതും എല്ലാം തികഞ്ഞതുമാണ് ക്ലാരയെന്ന നിലയില് രക്ഷിതാക്കള്ക്ക് തോന്നിത്തുടങ്ങുമ്ബോള് കാര്യങ്ങള് കൈവിട്ടുപോകുകയും പ്രശ്നങ്ങള് ആരംഭിക്കുകയും ചെയ്തു. സ്നേഹം എന്നത് സ്ഥായിയായതാണോ? എന്ന വളരെ ആഴമേറിയ ചോദ്യമാണ് ഇഷിഗുറോ നമ്മളോട് ഉന്നയിക്കുന്നത്: നമ്മുടെ ഉദ്ദേശ്യങ്ങള്ക്കായി, നിര്മ്മിത ബുദ്ധി എ ഐ പ്രോഗ്രാമുകള്ക്ക് വിവരങ്ങള് ആഗിരണം ചെയ്യാനും മനുഷ്യരെന്ന നിലയില് നമ്മെ വേര്തിരിക്കുന്ന തരത്തില് യുക്തിസഹമായ രീതിയില് പെരുമാറാനും കഴിയുന്ന വിശദമായ പഠന പ്രക്രിയയെ കുറിച്ച് ഈ പുസ്തകം വിവരിക്കുന്നു. ഇഷിഗുറോ വിവരിക്കുന്ന രംഗം സയന്സ് ഫിക്ഷനോ ഭാവിയുടെ വിദൂരദൃശ്യമോ അല്ല. കോവിഡ് കാല പാന്ഡെമിക് ജീവിതത്തിന്റെ രണ്ടാം വര്ഷം പൂര്ത്തിയാക്കുന്നതിലേക്ക് ഇന്ത്യ ജാഗ്രതയോടെ നീങ്ങുമ്ബോള്, ഒരു പ്രവണത ഉറപ്പാണ് നമ്മുടെ ഓരോ ദിനവും കടന്നുപോകാന് നമ്മള്, കൂടുതല് കൂടുതല് നിര്മ്മിത ബുദ്ധിയെ ആശ്രയിക്കും. 1956 ല് ജോണ് മക്കാര്ത്തി എഴുതി, ഒരു മനുഷ്യന് ഇത്തരത്തില് പെരുമാറിയാല് ബുദ്ധിമാനെന്ന് വിളിക്കപ്പെടുമോ ആ രീതിയില് പെരുമാറാന് പ്രവര്ത്തിക്കാന് നിര്മ്മിത ബുദ്ധി ഒരു യന്ത്രത്തെ സജ്ജമാക്കുന്നു. ആപ്പിള് ഉപയോക്താക്കള് ആശ്രയിക്കുന്ന സിരി, നിര്മ്മിത ബുദ്ധിയുടെ ഉദാഹരണമാണ്. എന്നിരിക്കിലും സിരി സാമര്ത്ഥ്യം കാണിക്കാന്, നിങ്ങള് ആവശ്യപെടുമ്ബോള് ഒരു പൂച്ചയെ എങ്കിലും തിരിച്ചറിയാന്, പൂച്ചകളുടെ 1,00,000 ചിത്രങ്ങള് നല്കണമെന്ന് സിരിയുടെ സ്രഷ്ടാക്കള് പറഞ്ഞു. കോവിഡ് നിര്വചിച്ച ഒരു കാലത്തിലൂടെയാണ് നമ്മള് ഇപ്പോള് കടന്നുപോകുന്നത്. കോവിഡ് കാരണം ഡിജിറ്റല് അല്ലെങ്കില് വെര്ച്വല് ലോകത്തിലാണ് നമ്മളിപ്പോള്.1.7 ബില്യണ് ജനങ്ങളുള്ള ലോകത്തിലെ ഏറ്റവും വലിയ ജനാധിപത്യത്തില്, പൗരന്മാര്ക്ക് തങ്ങളെക്കുറിച്ചുള്ള സുപ്രധാന വിവരങ്ങള് ഭരണകൂടത്തിന്റെ കൈവശമുള്ള അല്ലെങ്കില് സ്വകാര്യ ഡാറ്റാ പ്ലാറ്റ്ഫോമുകളില് കൂടുതല് കൂടുതലായി ശേഖരിച്ചിരിക്കുന്നു. ആധാര്, കോവിന് CoWin വാക്സിനേഷന്, ടാക്സ് റിട്ടേണുകള്, ഡ്രൈവിങ് ലൈസന്സ് എന്നിങ്ങനെ പല ആവശ്യങ്ങളുടെ പേരില് സര്ക്കാര് നമ്മുടെ വിവരങ്ങള് ശേഖരിക്കുന്നു. പൗരാധികാരത്തിനെ പൊതുയിടത്തിലേക്ക് വഴിതുറക്കുന്ന നിരവധി രേഖകളെ പ്രാപ്തമാക്കുന്നു. ഫെയ്സ്ബുക്ക്, ട്വിറ്റര് തുടങ്ങിയ സ്വകാര്യ പ്ലാറ്റ്ഫോമുകളും നമ്മെ അനന്യരാക്കുന്ന കാര്യങ്ങള് നമ്മുടെ അഭിപ്രായങ്ങള്, ഇഷ്ടങ്ങളും അനിഷ്ടങ്ങളും, പ്രത്യയശാസ്ത്രങ്ങളും അവരുടെ പ്ലാറ്റ്ഫോമുകളില് ശേഖരിക്കുന്നു. ഈ ഡാറ്റയെ അടിസ്ഥാനമാക്കി, അല്ഗോരിതങ്ങള് ട്വിറ്ററിലേക്കോ ഫെയ്സ്ബുക്കിലേക്കോ നമ്മുടെ താല്പ്പര്യങ്ങളുമായി പൊരുത്തപ്പെടുന്ന വാര്ത്തകളും വിവരങ്ങളും നല്കുന്നു. അതേസമയം, നമ്മള് ഇപ്പോള് തിയേറ്ററുകളിലേക്ക് പോകുന്നതിന് പകരം ലാപ്ടോപ്പുകളുടെ സ്വകാര്യതയില് ആമസോണ് പ്രൈം, നെറ്റ്ഫ്ലിക്സ് അല്ലെങ്കില് ഹോട്ട്സ്റ്റാര് പോലുള്ള ഒ ടി ടി പ്ലാറ്റ്ഫോമുകളിലൂടെയാണ് നമ്മള് ജനപ്രിയ സംസ്കാരത്തോടുള്ള വിനിമയം നടത്തുന്നത്. ഈ ഓരോ പ്ലാറ്റ്ഫോമിലെയും അല്ഗോരിതങ്ങള് നമ്മളുടെ മുന്കാല കാഴ്ചാ തിരഞ്ഞെടുപ്പുകളുടെ അടിസ്ഥാനത്തില് നമ്മള്ക്ക് സിനിമകളും സീരിയലുകളും ശുപാര്ശ ചെയ്യുന്നു. ഇന്ത്യയില്,തിരിച്ചെടുക്കാനാവാത്ത വിധത്തില്, നിരന്തരം നടന്നുകൊണ്ടിരിക്കുന്ന ഈ വിവരശേഖരണത്തിന്, ഇന്ത്യന് പൗരന്മാര്ക്ക് അവരുടെ ഡാറ്റയുടെയോ അതിന്റെ വേര്തിരിച്ചെടുക്കുന്നതില് നിന്നും പൊതുവായോ പ്രത്യേകിച്ച് അതിന്റെ ദുരുപയോഗത്തിനെതിരെയോ നടപടിക സ്വീകരിക്കാന് അവകാശമില്ല. ഇന്ത്യയില് വിവര സാങ്കേതികവിദ്യ സംബന്ധിച്ച പാര്ലമെന്ററി സമിതി ഒരു ബില് ചര്ച്ച ചെയ്യുന്നുണ്ടെങ്കിലും നിലവില് ഡാറ്റ സുരക്ഷ ഡാറ്റാ പ്രൊട്ടക്ഷന് സംബന്ധിച്ച് നിയമമൊന്നും നിലവിലില്ല. നിലവില് നമുക്ക് ലഭിക്കുന്ന ഏക സംരക്ഷണം പുട്ടസ്വാമി കേസിലെ സുപ്രീം കോടതി വിധിയാണ്, ആ കേസില് പൗരന്മാര്ക്ക് വിവര സ്വകാര്യതയ്ക്ക് അവകാശമുണ്ടെന്ന് സുപ്രീം കോടതി വിധിച്ചു. എന്നിരുന്നാലും, നിയമനിര്മ്മാണത്തിന്റെ അഭാവത്തില്, ഇത് നടപ്പിലാക്കാന് ബുദ്ധിമുട്ടാണ്. നമ്മളുടെ ഡാറ്റ ശേഖരിക്കാനും ഉപയോഗിക്കാനും ഭരണകൂടത്തിന് ഏകപക്ഷീയ അവകാശങ്ങളുണ്ടെങ്കിലും, അക്കാര്യത്തില്, സ്വകാര്യ കക്ഷികളെ നിയന്ത്രിക്കാനുള്ള അധികാരവും നല്കിയിട്ടുണ്ട്. ഉദാഹരണത്തിന്, ഇന്ഫര്മേഷന് ടെക്നോളജി ഇന്റര്മീഡിയറി ഗൈഡലൈന്സും ഡിജിറ്റല് മീഡിയ എത്തിക്സ് കോഡും നിയമങ്ങള്, 2021, എന്ഡ്ടുഎന്ഡ് എന്ക്രിപ്ഷന് സംവിധാനം ഉപയോഗിക്കുന്ന വാട്ട്സ്ആപ്പില് നിന്നും വിവരങ്ങളുടെ സ്രഷ്ടാവിനെ ആദ്യം സന്ദേശം അയച്ച വ്യക്തി തിരിച്ചറിയാന് പ്രാപ്തമാക്കണമെന്ന് അനുശാസിക്കാന് നിര്ബന്ധിധിക്കുന്നു. നിലവില് പൗരന്മാരുടെ സ്വകാര്യതയെ പോലും ഇഴകീറി അറിയാന് ഭരണകൂടത്തിന് സാധിക്കും. അതേസമയം, അങ്ങനെയുള്ള അറിവ് ആധാരമാക്കി നടത്തുന്ന ദുരുപയോഗം തടയാന് പൗരന്മാരായ നമുക്ക് യാതൊരു വഴിയുമില്ല പരിഹാരവുമില്ല. നിങ്ങള്ക്ക് സിരി സ്വിച്ച് ഓഫ് ചെയ്തുവെക്കാം, പക്ഷേ ഭരണകൂടത്തിനെ തൊടനാകില്ല. നിര്മ്മിത ബുദ്ധിയുടെ വിപുലവും വ്യാപകവുമായ ഉപയോഗത്തിന്റെ സാധ്യതയെയും അനിവാര്യതയെയും കുറിച്ച് നമ്മുടെ സര്ക്കാര് ചിന്തിക്കുന്നു. വിദ്യാഭ്യാസം, ആരോഗ്യം, കൃഷി തുടങ്ങിയ മേഖലകളില് നിര്മ്മിത ബുദ്ധി യുടെ ആവശ്യകതയിലേക്കാണ് 2018ലെ നീതി ആയോഗ് ആര്ട്ടിഫിഷ്യല് ഇന്റലിജന്സ് ദേശീയ സ്ട്രാറ്റജി വിരല്ചൂണ്ടുന്നു. നിര്മ്മിത ബുദ്ധിയുടെ വിശാല ഉപയോഗത്തിന് തടസ്സമാകുന്നത് ഡാറ്റയിലേക്കുള്ള പ്രവേശന ലഭ്യതയിലെ അഭാവം, സ്വകാര്യത, സുരക്ഷ എന്നിവ സംബന്ധിച്ച ആശങ്കകള് എന്നിവയാണെന്ന് നിതി ആയോഗ് അഭിപ്രായപ്പെടുന്നു. ഈ ആശങ്കകള് ശ്രദ്ധിക്കുമ്ബോള്, ഭരണകൂട നയത്തിന്റെ ലക്ഷ്യങ്ങളില് ഒരു ഡാറ്റാ മാര്ക്കറ്റ് പ്ലേസ് വിവരച്ചന്ത ഉള്പ്പെടുന്നു എന്ന് വ്യക്തമാകും ഡിപ്ലോയെബിള് മോഡല് പുതിയ ഡാറ്റ അഥവാ പുതിയ വിവരം ഉപയോഗിച്ച് പ്രവചനങ്ങള് നടത്തുന്ന രീതി അതില് ഡാറ്റ വാങ്ങുന്നവരെയും വില്ക്കുന്നവരെയും ഒരുമിച്ച് കൊണ്ടുവരാന് ശ്രമിക്കുന്നു. നിര്മ്മിത ബുദ്ധിയുടെ കൂടുതല് വിന്യാസത്തിനും നമ്മുടെ ഡാറ്റാ ഹാര്വെസ്റ്റിനുമുമുള്ള ഈ പദ്ധതികള്ക്കിടയില്, നിയമം നല്കുന്ന അവകാശങ്ങളുടെ മാതൃകയുടെ അഭാവം വളരെ അസ്വസ്ഥതയുണ്ടാക്കുന്നു. പൗരന്മാര്ക്ക് അവരുടെ സംസാരം, ആവിഷ്കാരം, ബൗദ്ധിക സ്വത്ത്, സ്വാതന്ത്ര്യം തുടങ്ങിയ അവകാശങ്ങള് സംരക്ഷിക്കപ്പെടേണ്ട ഭരണഘടനാ അടിസ്ഥാനത്തെ ഇത് ലംഘിക്കുന്നു. ഈ പരിരക്ഷകളുടെ അഭാവത്തില്, നമ്മെ മനുഷ്യരാക്കുകയും നമ്മുടെ വ്യക്തിത്വത്തെ നിര്വചിക്കുകയും ചെയ്യുന്ന നമ്മുടെ വ്യക്തിപരമായ ഡാറ്റ വ്യക്തിപരമായ സവിശേഷതകളെ കുറിച്ചുള്ള വിവരശേഖരണം ശേഖരണം ഭരണകൂടം അതിശക്തമായി തുടരുകയും ചെയ്യും. Stay updated with the latest news headlines and all the latest Opinion news download Indian Express Malayalam App. Web Title: Increasing deployment of ai and harvesting of personal data by state